ᒥᓐ ᐎᔭᐱᓂᔨᒡ ᒥᒐᑦ ᐊᓐᒡ ᑲ ‍ ᑎᑯᓯᒡ ᐊᓐᑕ ᐊ ‍ ᒥᑯᓴᓄᐎᒡ ᒋ ‍ ᐸᑎᒧᒡ ᒋᓴᓴ ᒐ ‍ ᑎᑯᓯᓂᔨᒋ ᒋᕈᓯᓕᒥᒡ᙮
ᐊᑯ ᒂ ‍ ᓇᑥᓇᒡ ᓂᐱᓯᔭᑎᒂ ᑲ ᐊᑎ ‍ ᐎᐎᒡ ᐊᓐᑕ ᒋᕈᓯᓕᒥᒡ ᒐᒋ ᓂᒋᐊᒡ,
ᐅᔭ ᐊ ‍ ᐃᔅᒋᔄᒡ ᐊ ‍ ᒋᔄᐛᒡ,
“ᒪᒥᒋᒪᑕᐤ ᒋᓴᒪᓂᑐᐤ,
ᓱᐛᔨᑕᑯᓱᐤ ᐊᓐ ᒋᓴᒪᓂᑐᐛ ᑲ ᐸᒋ ‍ ᐃᑎᓴᐅᑯᑦ,
ᐃᔅᕋᐃᓪ ᐃᔪᒡ ᐅᒋᓴᐅᒋᒪᒧᐛᐛ᙮”
ᒋᓴᔅ ᒪᒃ ᒋ ‍ ᑕᑎᐳᐤ ᐅᐧᑲᓇ ᒧᔭᒻ ᐊ ‍ ᐊᐱᓯᓯᔨᒋ ᑲᐸᐃᑭᔎᐛ ᑲ ‍ ᐃᓯᓇᑯᓯᔨᒋ,
ᐊᒋ ‍ ᒥᔅᑯᐛᑯᐱᓇ᙮
ᐊᐅᒄ ᐅᔭ ᑲ ‍ ᐃᑎᑦ ᒧᔭᒻ ᑕᓐ ᑲ ‍ ᐃᑎᔅᑕᔨᒡ ᒋᓴᒪᓂᑐᐤ ᐅᑦ ᐃᔨᒧᐅᓂᒡ ᒐ ‍ ᐃᑎᑯᐱᓇ᙮
ᒋ ‍ ᐃᑎᔅᑕᔪᐤ,
ᐊᑲᐎᔾ ᑯᔅᑕᒋᒄ ᒋᔨᐛᐤ ᓴᐃᔭᓐ ᑲ ‍ ᐅᒋᔭᒄ ᐛᔅ ᒋᒋᓴᐅᒋᒪᒧᐛᐤ ᑎᑯᓯᓄᐤ ᐊ ‍ ᑕᑎᐱᑦ ᐅᐧᑲᓂᓴ ᒧᔭᒻ ᐊ ‍ ᐊᐱᓯᓯᔨᒋ ᑲᐸᐃᑭᔎᐛ ᑲ ‍ ᐃᓯᓇᑯᓯᔨᒋ᙮
ᐊᓐᑕ ᒪᒃ ᐊᓂᔭ ᒪᒂᒡ ᓇᒪ ᐅᒋ ᓂᔅᑐᑎᒥᔪᐛ ᐅᒋᔅᒋᓄᐊᒧᐛᑭᓇ ᐊᓂᔭ ᑕᓐ ᑲ ‍ ᐃᔅᐱᔨᒡ ᓴᔅ ᐊᓐᑕ ᓂᑲᓐ ᐊᒋ ‍ ᐎᑕᑭᓄᐎᑯᐱᓇ ᒐ ‍ ᑎᐱᐱᔨᒡ ᐅᔭ᙮
ᐸᑎᒪ ᒪᒃ ᐃᔅᐱ ᑲ ‍ ᐅᓂᔅᑲᓇᑭᓄᔨᒋ ᓂᐳᐅᓂᒡ ᐅᒡ ᑭᔭ ᒋᒋᒋᓯᑯᒡ ᑲ ᐃᓯ ‍ ᐅᑎᓇᑭᓄᔨᒋ ᐊᑯ ᒂ ‍ ᒋᔅᒋᓯᒡ ᑕᓐ ᑲ ᐃᓯ ‍ ᓂᑲᓐ ᐊᔨᒧᒪᑭᓄᐎᒡ ᐊᓐᑕ ᒋᓴᒪᓂᑐᐤ ᐅᑦ ᐃᔨᒧᐅᓂᒡ ᒐ ‍ ᐃᔅᐱᔨᑯᐱᓇ᙮
ᐊᓐᒡ ᒪᒃ ᐊᐛᓐᒋ ᑲ ‍ ᑕᒡ ᐊᓐᑕ ᒋᓴᔅ ᑲ ‍ ᑕᑈᑕᔨᒋ ᓚᓴᕋᓴ ᒐᒋ ᐸᒋ ‍ ᐎᐎᔨᒋ ᐊᓐᑕ ᐅᒋ ᑲ ‍ ᐱᒥᓯᒪᑭᓄᔨᒋ ᑭᔭ ᑲ ‍ ᐅᓂᔅᑲᔨᒋ ᓂᐳᐅᓂᒡ ᐅᒡ,
ᒋ ‍ ᐎᑎᒧᒡ ᐊᓐᑕ ᒋᕈᓯᓕᒥᒡ ᑕᓐ ᑲ ᐃᓯ ‍ ᐛᐸᑕᒡ ᐊ ‍ ᐃᔅᐱᔨᒡ᙮
ᐊᐅᒄ ᒪᒃ ᐊᓂᔭ ᐛᒋ ‍ ᓂᒋᐊᒡ ᒋᓴᓴ ᒥᒐᑦ ᐊᐛᓐᒋ ᐃᔅᐱ ᑕᑯᓯᓂᔨᒋ ᐊᓐᑕ ᒋᕈᓯᓕᒥᒡ,
ᐊᓂᔭ ᐊᒋ ‍ ᐸᑕᒡ ᑕᓐ ᑲ ᐃᓯ ‍ ᒪᒥᔅᑲᒡ ᑎᔨᒋ᙮
ᐊᑯ ᐊᓐᒡ ᐸᕆᓯᔨᒡ ᑲ ‍ ᐃᔅᒋᔄᒡ,
“ᓇᒪ ᔅᒋ ‍ ᐃᑐᑐᐛᓄᐤ ᒐ ᐊᑲ ᒋ ᓇᓴᐅᑯᑦ ᐊᐛᔪᐛ,
ᑭᓄᐛᐱᒪᒄ ᒪ,
ᒥᓯᐛ ᐊᐛᔪᐛ ᐎᔾ ᓇᓴᐅᑯᐤ᙮”